Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
30 ธ.ค. 2558

กลุ่มพลังงาน นำการปรับสูงขึ้นของ SET ตั้งแต่เปิดตลาด…แนวต้าน 1,292 จุด
 
ดัชนี SET อยู่ที่ 1,290.87 จุด +7.09 จุด +0.55% ปริมาณซื้อขาย 11,901 ล้านบาท
แนวรับ :  1,270 จุด , แนวต้าน : 1,292 จุด
 
สรุปทิศทางและแนวโน้มตลาด
กลุ่มพลังงานนำ SET ปรับสูงขึ้นตั้งแต่เปิดตลาด: การปรับสูงขึ้นของราคาน้ำมันเมื่อคืนนี้ เป็นปัจจัยหนุนหุ้นกลุ่มพลังงานฟื้นตัว นำการปรับสูงขึ้นของ SET ตั้งแต่เปิดตลาด โดยเราประเมินแนวต้านที่ 1,292 จุด
“ซื้อ” กลุ่มหุ้นที่คาดการณ์กำไร ไตรมาส 4/58  ออกมาดี ได้รับผลดีโครงการลงทุนภาครัฐฯ และให้ปันผลสูงเพื่อรับปันผลในอีก 4 เดือนข้างหน้า: สำหรับการเข้าซื้อหุ้นวันนี้ เพื่อคาดหวังอัตราผลตอบแทนในระยะ 3-4 เดือนข้างหน้า เราแนะนำหุ้น 2 กลุ่ม ได้แก่:
1. กลุ่มหุ้นที่คาดการณ์กำไร ไตรมาส 4/58   ออกมาดี: BEAUTY (กำไรทำจุดสูงสุดใหม่ จากการขยายสาขา ราคาหุ้นทำ New High ไปแล้ว แนวต้าน 6.0 บาท) KCE (กำไร ไตรมาส 4/58  เติบโตแกร่ง จากค่าเงินบาทอ่อนค่า ธุรกิจ PCB ในรถยนต์เติบโตสูง) AAV (ราคาน้ำมันต่ำ และเป็นช่วง High Season ของธุรกิจท่องเที่ยว)
SAWAD (ธุรกิจ Micro Finance เติบโตสูง ขณะที่ NPL ยังไม่เป็นปัญหา) AOT (เปิดดอนเมือง Terminal 2 ต่อยอดรายได้ค่าเช่าเชิงพาณิชย์ตลอดปี 59 แม้คาดการณ์จำนวนนักท่องเที่ยวขยายตัวน้อยลงเมื่อเทียบกับปี 58)
2. กลุ่มหุ้นที่ได้รับผลดีจากการลงทุนโครงสร้างพื้นฐาน: การลงทุนโครงสร้างพื้นฐานที่เร่งตัว จะเป็นปัจจัยบวกต่อกลุ่มรับเหมาฯ และวัสดุก่อสร้าง อย่าง CK (นอกจากได้รับผลดีการลงทุนโครงสร้างพื้นฐาน ยังมีปัจจัยบวกจากการควบรวมกันระหว่าง BMCL กับ BECL) UNIQ และ SCC
3. กลุ่มหุ้นที่ให้อัตราผลตอบแทนจากเงินปันผลสูง เพื่อรับปันผลตั้งแต่ เม.ย.16 เป็นต้นไป: SIRI (Dividend 0.12 บาท หรือ 7.9%) KTB (Dividend 0.87 บาท หรือ 5.2%) TISCO (Dividend 2.06 บาท หรือ 5.0%) INTUCH (Dividend 2.2 บาท หรือ 4.2%) QH (Dividend 0.08 บาท หรือ 3.5%)
 
หุ้นที่น่าสนใจทางเทคนิค
TIPCO : “ซื้อ” มีจังหวะฟื้นตัวตาม TASCO ด้วยสัญญาณ Stochastic ที่เป็นบวกอีกครั้ง ด้วยเป้าหมายระยะสั้น 18.3/18.5 บาท จะเป็นจุดขายทำกำไร
PK : “ซื้อ” แม้ราคาหุ้นช่วงเช้าปรับลงมาเล็กน้อยเพื่อพักฐาน แต่เครื่องมือชี้ทิศทาง DI+ ยังคงอยู่เหนือ DI-  MACD ยังคงอยู่เหนือเส้น Signal รวมทั้ง ปริมาณการซื้อสะสมเฉลี่ยยังคงอยู่ในระดับสูงกว่าปริมาณการขายสะสมเฉลี่ย เป็นจังหวะซื้อสะสมเพื่อลุ้นขึ้นต่อ มีเป้าหมายแรกที่ 4.20 บาท และต่อไปที่ 4.30 บาท ตามลำดับ
WICE : “ซื้อ” ราคาหุ้นฟื้นตัวขึ้นต่อเนื่องมายืนเหนือเส้นค่าเฉลี่ย 4 เดือนเป็นวันแรก มีสัญญาณตัดขึ้นในกราฟ MACD ระยะสัปดาห์เหนือเส้น 0 เป็นสัญญาณ “บวก” ระยะสัปดาห์ นอกจากนี้ เครื่องมือชี้ทิศทาง DI+ กำลังขึ้น ขณะที่ DI- มุดต่ำลงต่อเนื่อง ยืนยันแนวโน้มขาขึ้น มีเป้าหมายแรกสั้นๆที่ 3.00 บาท หากฝ่าขึ้นไปได้มีเป้าหมายถัดไปที่ 3.08 บาท
 